21/12/2011 | Administración LocalMunicipal
Zas
Anuncio de aprobación definitiva de ordenanzas fiscais

De conformidade co establecido no artigo 17, apartados 3 e 4, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise público que, transcorrido o prazo de trinta días hábiles de información pública do acordo plenario de 25 de outubro de 2011, de aprobación inicial de modificación das ordenanzas fiscais reguladoras da taxa pola recollida de lixo e residuos sólidos urbáns; taxa por entrada de vehículos a través de beirarrúas e vías municipais e reservas de vías públicas para aparcamento exclusivo, parada de vehículos e carga e descarga de mercadorías de calquera clase.; taxa por expedición de documentos administrativos, e imposto de vehículos de tracción mecánica. sen que durante dito período se presentase reclamación algunha, queda automáticamente elevado a definitivo o citado acordo coa redacción que de seguido se transcribe. ORDENANZA FISCAL REGULADORA DA TAXA POLA RECOLLIDA DE LIXO E RESIDUOS SÓLIDOS URBÁNS “ARTIGO 1.–FUNDAMENTO E NORMATIVA APLICABLE. No uso das facultades concedidas polos artigos 133.2 e 142 da Constitución, e polo artigo 106 da Lei 7/1985, do 2 de abril, reguladora das bases do réxime local (LBRL) e de conformidade co previsto nos artigos 15 a 19 do do Real decreto lexislativo 2/2004, do 5 de marzo, texto refundido da Lei reguladora das facendas locais (TRLFL), o Concello de Zas establece a taxa pola recollida domiciliaria de residuos sólidos urbanos, tratamento e eliminación dos mesmos, a que se refire o art.20.4. s) do TRLFL, que se rexerá pola presente ordenanza fiscal, cuxas normas atenden ao previsto no art.57 do TRLFL. ARTIGO 2.–FEITO IMPOÑIBLE.1. Constitúe o feito impoñible desta taxa a prestación do servizo de recepción obrigatoria de recollida e tratamento de lixos domiciliario e residuos sólidos urbanos de vivendas, aloxamentos e locais ou establecementos onde se exerzan actividades industriais, comercias, profesionais, artísticas ou de servizos que estean situados no termo municipal de Zas.2. Para tal efecto, considéranse lixos domiciliarios e residuos sólidos urbanos os restos ou desperdicios de alimentación ou detritus procedentes da limpeza normal dos locais ou vivendas, e exclúense de tal concepto os residuos de tipo industrial, escombros de obra, detritus humanos, as materias e os materiais contaminados, corrosivos, perigosos ou cuxa recollida ou verquido esixa a adopción de especiais medidas hixiénicas, profilácticas ou de seguridade.3. Así mesmo considérase realizado o feito impoñible naquelas vivendas que estean en condicións de habitabilidade. Enténdese que están en condicións de habitabilidade cando conten con calquera dos subministros de luz, auga ou sumidoiro 4. Non está suxeita á taxa a prestación de carácter voluntario e a instancia de parte, dos seguintes servizos: a) Recollida de lixo e residuos non cualificados de domiciliarios e urbanos de industrias, hospitais e laboratorios. b) Recollida de escouras e cinzas de calefaccións centrais. c) Recollida de cascallos de obras. ARTIGO 3.–SUXEITOS PASIVOS.1. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei 58/2003, do 17 de decembro, xeral tributaria (LXT), que ocupen ou utilicen vivendas ou locais emprazados nos lugares, prazas, rúas ou vías públicas nas que se preste o servizo, xa sexa a título de propietario, usufructuario, habitacionista, arrendatario, precario, ou calquera outro título.2. Terá a consideración de suxeito pasivo substituto do contribuínte as persoas propietarios das vivendas, locais ou establecementos, que poderán repercutir, de ser o caso, as cotas satisfeitas sobre os seus usuarios/as. ARTIGO 4.–RESPONSABLES. Serán responsables solidarios ou subsidiarios da débeda tributaria, xuntos cos debedores principais, as persoas e entidades a que se refiren os artigo 42 e 43 da Lei xeral tributaria. ARTIGO 5.–EXENCIÓNS E BENEFICIOS FISCAIS. De conformidade co disposto no art.9 do TRLFL non se recoñece beneficio tributario ningún, agás os que sexan consecuencia do que establecen os tratados ou acordos internacionais ou que se prevexan en normas con rango de lei. ARTIGO 6.–COTA TRIBUTARIA.1. A cota tributaria consistirá nunha cantidade fixa por unidade de vivenda, aloxamento, local ou establecemento que se determinará en función da natureza e destino dos inmobles.2. Para tal efecto se aplicarán as tarifas seguintes: 3. As cotas sinaladas teñen carácter irredutible e corresponden a un ano natural, coa excepción do presvisto no apartado cuarto seguinte e no apartado tres do artigo sete.4. En caso de alta, as cotas ratearanse por semestres naturais, incluíndo aquel en que se solicita a alta.5. No caso de que nun mesmo local poida encadrarse en duas o mais tarifas das establecidas no apartado anterior, o suxeito pasivo terá que pagar a cota pola actividade á que lle corresponda unha maior taxa. ARTIGO 7.–PERÍODO IMPOSITIVO E DEVENGO.1. O período impositivo coincide co ano natural.2. Nace a obriga de contribuír dende o momento no que o Concello inicia a prestación do servizo. Enténdese que se iniciou a prestación do servizo, tendo en conta a natureza da recepción obrigatoria do servizo, cando estea establecido e funcione o servizo municipal da recollida do lixo domiciliario nas rúas ou nos lugares onde estean situados as vivendas ou os locais susceptibles de ser ocupados ou utilizados polos contribuíntes que están suxeitos á taxa, con independencia do tempo de ocupación ao longo do ano e de que dita ocupación se refira á totalidade ou a parte do inmoble.3 Establecido e en funcionamento o referido servizo, as cotas devengaranse o primeiro día de cada ano natural. No caso de que a prestación do servizo (entendida nos termos do apartado anterior), se produza con posterioridade ao primeiro día de xaneiro, nace a obriga de contribuír pola primeira cota o primeiro día do mes seguinte, rateándose a cota a partir da data de recepción. ARTIGO 8.–DECLARACIÓN E INGRESO.1. Dentro dos trinta días hábiles seguintes a data en que se devengue por primeira vez a taxa, os suxeitos pasivos formalizarán a súa inscrición na matrícula, presentando para o efecto a correspondente declaración da alta e ingresarán simultaneamente a cota tributaria correspondente. Transcorrido o referido prazo sen presentar a declaración de alta, e sen prexuízo das sancións que procedan, a administración municipal, de oficio, efectuará a alta correspondente no padrón de contribuíntes da referida taxa e liquidará a cota correspondente.2. Cando, xa de oficio ou porque o comunicaron os interesados, o Concello coñeza calquera variación dos datos que figuran na matrícula, realizará as modificacións correspondentes, que producirán efectos coa aprobación do padrón do ano seguinte ao que se produza a citada modificación, agás as que sexan consecuencia da adaptación á presente ordenanza, que entrarán en vigor coa aprobación do padrón do ano en que entre en vigor a ordenanza.3. O cobro das cotas efectuarase anualmente, mediante recibo derivado do padrón nos prazos que indique a Exma. Deputación Provincial da Coruña 4. Cando se solicite a baixa deberá acompañarse: En caso de vivendas, certificado da empresa suministradora de enerxía eléctrica de que se produciu dita baixa. En caso de locais e establecementos: deberá presentarse o certificado expedido pola Axencia Tributaria de baixa da actividade. Artigo 9. Infraccións e sancións. Para todo o relativo a cualificación de infraccións tributarias e a imposición das sancións correspondentes, rexerá o disposto na LXT. DISPOSICIÓN DERROGATORIA. A partir da entrada en vigor desta ordenanza queda derrogada a anterior ordenanza reguladora da taxa pola prestación do servizo de recollida de lixo. DISPOSICIÓN FINAL. A presente ordenanza fiscal, aprobada inicialmente polo Pleno do Concello na Sesión celebrada o día 25 de outubro de 2011, entrará en vigor no momento da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresa. “ ORDENANZA FISCAL REGULADORA DA TAXA POLA ENTRADA DE VEHÍCULOS A TRAVÉS DAS BEIRARRÚAS E VÍAS MUNICIPAIS E RESERVAS DE VÍAS PÚBLICAS PARA APARCAMENTO EXCLUSIVO, PARADA DE VEHÍCULOS E CARGA E DESCARGA DE MERCADORÍAS DE CALQUERA CLASE (“TAXA DE VAOS”) “ARTIGO 1.–FUNDAMENTO E NATUREZA. No uso das potestades conferidas pola Constitución e polo artigo 106 da Lei 7/1985, de bases de réxime local (LBRL), e ao abeiro do previsto nos artigos 15 a 19, en relación cos artigos 20 e seguintes do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLFL), este Concello establece as taxas por entrada de vehículos a través de vías públicas para aparcamento, carga, descarga, ou calquera outra actividade de interese particular que se rexerá polo disposto na presente ordenanza fiscal, e na demais normativa das facendas locais. ARTIGO 2.–FEITO IMPOÑIBLE. Constitúe o feito impoñible desta taxa, a utilización privativa ou o aproveitamento especial do dominio público local para a entrada, saída ou paso de vehículos de calquera tipo a través das beirarrúas ou vías municipais, a reserva da vía pública para aparcamentos exclusivos, parada de vehículos, carga e descarga de mercadoría ou produtos de calquera clase e calquera outra reserva de espazos públicos nos que se prohibe estacionar os vehículos a outros usuarios. ARTIGO 3.–SUXEITOS PASIVOS.1. Son suxeitos pasivos da taxa, en concepto de contribuíntes, as persoas físicas e xurídicas así como as entidades a que se refire o artigo 35.4 de la Lei 58/2003, do 17 de decembro, xeral tributaria (LXT), a favor dos cales se outorguen as licenzas para gozar do aproveitamento especial, ou os que se beneficien do aproveitamento, se se producise o goce sen a oportuna autorización 2. Terán a condición de substitutos do contribuínte da taxa, no caso de utilización privativa ou o aproveitamento especial por entradas de vehículos ou carruaxes a través de beirarrúas, os propietarios/as das fincas e locais a que dean acceso as ditas entradas de vehículos, os que poderán repercutir, no seu caso, as cotas sobre os respectivos beneficiarios. ARTIGO 4.–RESPONSABLES.1. Responderán solidariamente da débeda tributaria as persoas ou entidades as que se refire o artigo 42 da LXT.2. Responderán de forma subsidiaria da débeda tributaria as persoas ou entidades as que se refire o artigo 43 da LXT. ARTIGO 5.–COTA TRIBUTARIA.1. A contía desta taxa quedará fixada de acordo coas seguintes tarifas tarifas en función da lonxitude e do tipo de reserva e uso: 2. Para estes efectos establécese o seguinte: Vaos de obras: Son aquelas reservas que impiden o estacionamento diante das saídas/entradas dos valados ou lugares delimitados para os efectos onde se realizan obras de calquera clase, para garantir o transporte, carga e descarga de materiais de obra, tendo vixencia tan só de 8.00 a 20.00 horas, de luns a venres, de xeito que, fóra deste horario, carecen de eficacia algunha: Vaos permanentes ou a tempo completo: Son aquelas reservas que impiden o estacionamento diante das saídas/entradas dos inmobles durante as 24 horas do día. Carga e descarga: Reservas de espazos nas vías e terreos de uso público, vía pública para aparcamentos exclusivos, parada de vehículos, carga e descarga de mercadoría ou produtos de calquera clase e calquera outra reserva de espazos públicos nos que se prohibe estacionar os vehículos a outros usuarios. Os horarios quedarán fixados nas licenzas que se expidan e para utilizar as reservas fixadas pola Policía Local e ao abeiro do que dispoña a Ordenanza xeral de circulación, estacionamento e utilización de vía pública, no caso de existir. En defecto de horario establecido pola ordenanza, establécese o seguinte horario máximo, dentro do cal se pode solicitar a licenza: De 8.00 a 11.00 horas e de 16.00 a 18.00 horas de luns a venres. O sábado o horario será de 8.00 a 11.00 horas; fóra deste horario carecen de eficacia algunha: 3. As cotas serán irredutibles agás nos casos previstos expresamente na presente ordenanza. ARTIGO 6.–EXENCIÓNS E BENEFICIOS FISCAIS. Non se concederá nin bonificación nin exención algunha na exacción da presente taxa, agás as previstas en normas con rango legal ARTIGO 7.–NORMAS DE XESTIÓN.1.–As persoas ou entidades interesadas na concesión dalgún aproveitamento regulado nesta ordenanza fiscal, deberán solicitar previamente a correspondente licenza detallando na solicitude a extensión e carácter do aproveitamento e acompañando os documentos que sexan necesarios en cada caso 2.–Unha vez tramitada a solicitude polo servizo competente, xuntamente coa notificación do acto administrativo de concesión practicarase a liquidación da taxa pola Tesouraría Municipal, a cal acompañarase á citada notificación. O pago da mesma no lugar que se sinale ao efecto polo Concello, será requisito imprescindible para poder retirar a licenza. A taxa de exercicios sucesivos notificarase colectivamente, mediante a exposición pública do padrón no taboleiro de anuncios do Concello e no Boletín Oficial da Provincia. Enténdese que a persoa que obtén a concesión está notificada da súa inclusión no padrón para o cobro das cotas anuais.3.–Unha vez autorizada a ocupación no caso de vaos permanentes ou carga e descarga entenderase prorrogada para os períodos impositivos seguintes, mentres non se presente a declaración de baixa polo interesado ou polos seus herdeiros no caso de falecemento ou non sea revocada pola Administración municipal.4.–Deberán presentar a oportuna declaración en caso de alteración da titularidade, uso ou goce dos aproveitamentos ou calquera outro elemento da licena outorgada no prazo de dez días dende que se produza o feito. Os que incumpran tal obriga, e sen prexuízo das sancións que procedan seguirán pagando o tributo.5.–Cando se produzan novos aproveitamentos permanentes ou para carga e descarga despois do comezo do ano natural, a liquidación practicarase polo período de tempo comprendido entre o día 1 do semestre en que naza a obrigación de contribuír e o 31 de decembro do mesmo ano.6.–Unha vez autorizados os aproveitamentos especias previstos na presente ordenanza, os titulares dos mesmos deberán colocar a placa correspondente, segundo o modelo que se estableza.7. O Concello poderá revogar as autorizacións nos seguintes casos: a) Por seren destinadas a fins distintos para os que foron outorgadas. b) Por incumprir as condicións relativas a horarios, número de metros autorizados ou carecer da sinalización adecuada. c) Por circunstancias motivadas polo tráfico, a seguridade víal, cambios e circunstancias que afecten as vías públicas e que fagan que non se poida seguir gozando do aproveitamento ou que sexa incompatible coas novas necesidades. d) Por cese do uso da actividade da empresa e) Por non conservar en perfecto estado a placa, e en xeral, por incumprimento de calquera das obrigas impostas nesta ordenanza ou na licenza na que se conceda o aproveitamento.8. Cando por causas non imputables ao suxeito pasivo, o dereito á utilización ou ao aproveitamento do dominio público non se realice, procederá a devolución do importe correspondente.9. De ter lugar o aproveitamento sen ter solicitado licencia, ou excedendo do autorizado, este Concello procederá a iniciar o expediente e a liquidar as cantidades correspondentes, sen prexuízo de aplicar as sancións que correspondan. ARTIGO 8.–PERIÍODO IMPOSITIVO E DEVENGO.1. Devéngase a taxa e nace a obriga de contribuír cando se inicie o uso privativo ou o aproveitamento especial.2. Con carácter xeral a taxa devéngase o un de xaneiro de cada ano e o período impositivo coincidirá co ano natural agás nos supostos de inicio na utilización privativa ou o aproveitamento especial, suposto no que a taxa ratearase por semestres naturais incluíndo aquel en que se produza a feito, e nos demais previstos neste artigo.3. No caso de inicio no aproveitamento especial ou na utilización privativa en data distinta ao un de xaneiro, as cotas calcularanse proporcionalmente ao número de semestres que restan para rematar o ano, incluído o do comezo do aproveitamento ou utilización privativa.4. No caso de cese no aproveitamento especial ou na utilización privativa, debe comunicarse a administración antes do 31 de decembro do ano en que se produza dito cese. Noutro caso, continuarán pagando a taxa.5. Nos supostos de cambios de titularidade manténdose a licenza inicial, a cota será irredutible e o obrigado ao pagamento será o que figure como titular da autorización a primeiro día do período impositivo.6. No caso dos vaos de obras devengo será mensual e irredutible por fraccións inferiores ao mes ARTIGO 9.–INFRACCIÓNS E SANCIÓNS. Para todo o relativo a cualificación de infraccións tributarias e a imposición das sancións correspondentes, rexerá o disposto na LXT. DISPOSICIÓN DERROGATORIA. Queda derrogada a Ordenanza fiscal reguladora da taxa pola reserva da vía pública para carga e descarga de mercadorías de calquera clase, e prohibición de estacionamento (vaos permanentes) publicada definitivamente no BOP n.º 110 de 14/06/2010. DISPOSICIÓN FINAL. A presente ordenanza fiscal, aprobada inicialmente polo Pleno do Concello na sesión celebrada o día 25 de outubro de 2011, entrará en vigor no momento da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresa.” ORDENANZA FISCAL REGULADORA DA TAXA POR EXPEDICIÓN DE DOCUMENTOS ADMINISTRATIVOS ARTIGO 1.–FUNDAMENTO E NORMATIVA APLICABLE. No uso das facultades concedidas polos artigos 133.2 e 142 da Constitución, e polo artigo 106 da Lei 7/1985, do 2 de abril, reguladora das bases do réxime local, e de conformiddade co previsto nos artigos 15 a 19 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, o Concello de Zas establece a taxa pola expedición de documentos administrativos, a que se refire o art.20.4. a) do citado texto refundido, que se rexirá pola presente ordenanza fiscal, cuxas normas atenden ao previsto no art.57 do RD lexislativo aludido. ARTIGO 2.–FEITO IMPOÑIBLE.1. Constitúe o feito impoñible da taxa a actividade administrativa desenvolvida con motivo da tramitación, por instancia de parte, de toda clase de documentos que expida e de expedientes dos que entenda a Administración ou as autoridades municipais.2. Para estes efectos entenderase tramitada a instancia de parte calquera documentación administrativa que fora provocada polo particular ou que redunde no seu beneficio, aínda que non mediara unha solicitude expresa do interesado.3. Non estarán suxeitas a esta taxa a tramitación de documentos e expedientes necesarios para cumprir coas obrigas fiscais, as consultas tributarias, os expedientes de devolución de ingresos indebidos, e os recursos administrativos contra resolucións municipais de calquera índole. ARTIGO 3.–SUXEITOS PASIVOS. Son suxeitos pasivos contribuíntes as persoas físicas ou xurídicas e asentidades as que se refire o artigo 35.4 da Lei 58/2003, do 17 de decembro, xeral tributaria, que soliciten, provoquen ou en interese das cales redunde a tramitación do documento ouexpediente de que se trate. ARTIGO 4.–RESPONSABLES. Serán responsables solidarios ou subsidiarios da débeda tributaria, xuntos cos debedores principais, as persoas e entidades a que se refiren os artigo 42 e 43 da Lei xeral tributaria. ARTIGO 5.–EXENCIÓNS E BENEFICIOS FISCAIS. De conformidade co disposto no art.9 do TRLFL non se recoñece beneficio tributario ningún, agás os que sexan consecuencia do que establecen os tratados ou acorodos internacionais ou que se prevexan en normas con rango de lei. ARTIGO 6.–COTA TRIBUTARIA.1. A cuota tributaria consistirá nunha cantidade fixa sinalada na presente ordenanza según a natureza do expediente a tramitar e de conformidade coas seguintes tarifas: 2. A cota das tarifas corresponde á tramitación completa, en cada instancia, do documento ou do expediente de que se trate, dende o seu inicio ata a súa resolución final, incluída a certificación e/ou a notificación ao interesado do acordo.3. As cotas resultantes da aplicación das tarifas anteriores incrementaranse nun 50% cando os interesados solicitasen con carácter de urxencia a tramitación dos expedientes motivo do devengo. ARTIGO 7.–PERÍODO IMPOSITIVO E DEVENGO.1. Devéngase a tasa e nace a obriga de contribuir cando se presente a solicitude da tramitación do documento o expediente.2 Nos expedientes que se inicien de oficio o devengo producese cando teñan lugar as circunstancias que motiven a actuación municipal.3. A obriga de contribuir, unha vez xurdida, non se verá afectada en modo algún pola renuncia ou desestimento do solicitante nin pola terminación do expediente en resolución desfavorable ou denegatoria. ARTIGO 8.–NORMAS DE XESTIÓN.1. As taxas reguladas na presente ordenanza esixiranse en réxime de autoliquidación, cando medie solicitude do interesado, e no suposto de que se inicie o expediente de oficio, por liquidación practicada pola administración municipal.2. No primeiro dos supostos, os suxeitos pasivos están obrigados a practicar autoliquidación nos impresos habilitados ao efecto pola administración municipal e realizar o ingreso na entidade bancaria autorizada, o que se deberá acreditar no momento de presentar a correspondente solicitude. Non se tramitará o expediente se non queda acreditado o pago íntegro da taxa.3. Cando os servicios municipais comproben que se realizou unha construcción ou obra, ou se está exercitando calquera actividade sen ter tramitado o oportuno expediente de ser necesario, considerarase o acto de comprobación como a iniciación do expediente, con obriga do suxeito pasivo de aboar a taxa establecida sen perxuicio da imposición da sancións que correspondan.4. O pago da autoliquidación, presentada polo interesado ou da liquidación inicial notificada pola Administración municipal terá carácter provisional e será a conta da liquidación definitiva que proceda, se esta fora necesaria. ARTIGO 9.–INFRACCIÓNS E SANCIÓNS. Para todo o relativo a cualificación de infraccións tributarias e a imposición das sancións correspondentes, rexerá o disposto na Lei 58/2003, do 17 de decembro, xeral tributaria. DISPOSICIÓN DEROGATORIA. A partir da entrada en vigor desta ordenanza quedan derogadas as disposicións de igual ou menor rango que se opongan a esta ordenanza, e en especial as seguintes: – A anterior ordenanza reguladora da taxa por expedición de documentos administrativos, – A ordenanza reguladora da taxa por apertura de establecementos. DISPOSICIÓN FINAL. A presente ordenanza fiscal, aprobada inicialmente polo Pleno do Concello na Sesión celebrada o día 25 de outubro de 2011, entrará en vigor no momento da súa publicación íntegra no Boletín Oficial da Provincia, permanecendo en vigor ata a sua modificación ou derogación expresa. ORDENANZA FISCAL REGULADORA DO IMPOSTO DE VEHÍCULOS DE TRACCIÓN MECÁNICA ARTIGO 1.–FUNDAMENTO E NORMATIVA APLICABLE. De conformidade co previsto no art.15 en concordancia co art.59.1, do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, se regula por medio da presente ordenanza o imposto de vehículos de tracción mecanica, que se rexirá pola presente ordenanza fiscal, cuxas normas atenden ao previsto nos arts.92 a 99 do citado texto refundido. En todo o no regulado na presente ordenanza, aplicarase o previsto no TRLFL e demaís disposicións legais e reglamentarias que complementen e desenvolvan dita lei. ARTIGO 2.–NATUREZA E FEITO IMPOÑIBLE.1. O imposto de vehículos de tracción mecanica é un imposto directo que grava a titularidade dos vehículos desta natureza, aptos para circular polas vías públicas, calquera que sexa a sua clase e catereoría.2. Considerase vehículo apto para a circulación o que fose matriculado nos rexistros públicos correspondentes e mentres no tivera causado baixa nos mesmos. Para os efectos deste imposto tamén se consideran aptos os vehículos provistos de permisos temporais e matrícula turística.3. Non están suxetos a este imposto: a) Os vehículos que habendo sido dados de baixa nos Rexistros por antigüedade do modelo, podan ser autorizados para circular excepcionalmente con ocasión de exhibicións, certámes ou carreiras limitadas aos desta natureza. b) Os remolques e semiremolques arrastrados por vehículos de tracción mecánica cuxa carga util non supere os 750 kilogramos. ARTIGO 3.–SUXEITOS PASIVOS. Son suxeitos pasivos deste imposto as persoas físicas ou xurídicas e as entidades as que se refire o art.35.4 da Lei 58/2003, do 17 de decembro, xeral tributaria, a cuxo nome conste o vehículo no permiso de circulación. ARTIGO 4.–EXENCIÓNS. Estarán exentos do imposto: a) Os vehículos oficiais do Estado, comunidades autónomas e entidades locais adscritos á defensa nacional ou a seguridade cidadá. b) Os vehículos de representacións diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na sua extensión e grado. Así mesmo, os vehículos dos organismos internacionales con sede ou oficiña en España e dos seus funcionarios ou membros con estatuto diplomático. c) Os vehículos respecto dos cales así se derive do disposto en tratados ou convenios internacionais. d) As ambulancias e demáis vehículos directamente destinados á asistencia sanitaria ou ao traslado de feridos ou enfermos. e) Os vehículos para personas de movilidade reducida a que se refiere el apartado A do anexo II do Regulamento xeral de vehículos, aprobado por Real decreto 2822/1998, do 23 de decembro. Asimesmo, están exentos os vehículos matriculados a nome de minusválidos para o seu uso exclusivo. Esta exención aplicarase en tanto se manteñan ditas circunstancias, tanto aos vehículos conducidos por personas con discapacidade como aos destinados ao seu transporte. As exenciones previstas nos parágrafos anteriores non resultarán aplicables aos suxeitos pasivos beneficiarios das mesmas por máis dun vehículo simultáneamente. Aos efectos do disposto neste apartado, consideranse persoas con minusvalía quenes teñan esta condición legal en grado igual ou superior ao 33 %. f) Os autobuses, microbuses e demáis vehículos destinados ou adscritos ao servizo de transporte público urbano, sempre que teñan unha capacidade que exceda de nove prazas, incluida a do conductor. g) Os tractores, remolques, semirremolques e maquinaria provistos de cartilla de inspección agrícola.2. Para poder disfrutar das exencións previstas nos parágrafos e) e g) do apartado 1 deste artigo os interesados deberán instar a súa concesión indicando as características do vehículo, a súa matrícula, a causa do beneficio e acreditar a realidade do alegado consonte ao sinalado a continuación. En caso de presentar a solicitude con posterioridade ao devengo do imposto, a concesión da exención terá efectos dende o periodo impositivo seguinte ao da solicitude. a) En caso de vehículos matriculados a nome de minusvalidos para o seu uso exclusivo deberá aportarse, ademáis do xa sinalado: * Fotocopia compulsada do permiso de conducción. * Fotocopia compulsada do permiso de circulación a nome do minusvalido * Fotocopia compulsada do Certificado de características técnicas do vehículo. * Fotocopia compulsada da declaración administrativa de invalidez ou disminución física expedida pola Autoridade competente. * Fotocopia da poliza do seguro do vehículo no que figure o conductor habitual do mesmo. * Xustificación documental do destino do vehículo ante o Concello nos seguintes termos: – Declaración do interesado. – Tarxeta de estacionamento para vehículos que transportan persoas con movilidade reducida. – Calquera outro certificado expedido por autoridade ou persoa competente. b) No suposto de tractores, remolques, semirremolques e maquinaria agrícola: * Fotocopia compulsada do permiso de circulación. * Fotocopia comupulsada do Certificado de características do vehículo. * Fotocopia compulsada da cartilla de inscripción agrícola expedida a nome do titular do vehículo. ARTIGO 5.–COTA TRIBUTARIA.1.–O imposto de vehículos de tracción mecánica esixirase consonte ao cadro de tarifas previsto no art.95.1 do TRLFL, que se incrementará, de conformidade co previsto no apartado 4 do mesmo artigo, pola aplicación sobre o mesmo dun coeficiente do 1,09 polo que as cotas anuais serán as seguintes: 2.–Aos efectos de aplicación das citadas tarifas e a determinación das calses de vehículos, estarase ao disposto no Real decreto lexislativo 339/1990, do 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial e disposición complementarias e de desenvolvemento, especialmente o Real decreto 2822/1998, do 23 de decembro, polo que se aproba o Regulamento xeral de vehículos. ARTIGO 6.–BONIFICACIÓNS.1. Gozarán dunha bonificación do cen por cento (100%) da cota os vehículos históricos ou aqueles que teñan unha antigüedade mínima de trinta anos, contados a partir da data da súa fabricación ou, se esta non se coñecese, tomando como tal a da súa primeira matriculación ou, no seu defecto, a data en que o correspondente tipo ou variante se deixou de fabricar.2. A bonificación prevista no apartado anterior terá carácter rogado e deberá ser solicitada expresamente polo suxeito pasivo, con anterioridade ao devengo do imposto, acompañando a solicitude a seguinte documentación xustificativa: – Acreditación da data da súa primeira matriculación ou certificado do fabricante ou de Industria respecto da data na que deixou de fabricarse o modelo en cuestión. – No caso de vehículos históricos acreditarase esa condición aportando a catalogación como tal polo órgano competente da comunidade autónoma. – Xustificación de estar ao correne do pagamento do imposto mediante a exhibición dos recibos, debidamente validados pola entidade colaboradora ou calquera outro certificado equivalente, dos catro últimos exercicios.3. En caso de presentar a solicitude con posterioridade ao devengo do imposto, a concesión da exención terá efectos dende o periodo impositivo seguinte ao da solicitude. ARTIGO 7.–PERÍODO IMPOSITIVO E DEVENGO.1. O período impositivo coincidirá co ano natural, agás cando se trate de primeira adquisición dos vehículos, caso no que comezará o día en que se produza a dita adquisición.2. O imposto devéngase o primeiro día do período impositivo.3. O importe da cota do imposto prorratearase por trimestres naturais nos casos de primeira adquisición ou baixa definitiva do vehículo. Tamén procederá o prorrateo da cota nos mesmos termos nos supostos de baixa temporal por substracción ou roubo de vehículo, dende o momento en que se produza a dita baixa temporal no rexistro público correspondente. Cando proceda o prorrateo da cota por alta do vehículo, o suxeito pasivo virá obrigado a satisfacer a parte de dita cota correspondenta aos trimestres do ano que restan por transcurrir, incluido aquel no que teña lugar a referida alta. Cando proceda o prorrateo da cota por baixa temporal ou definitiva do vehículo, o suxeito pasivo virá obrigado a satisfacer a parte de dita cota coreespondente aos trimestres do ano transcorridos, incluido aquel no que teña lugar a referida baixa.4. No suposto de transferencia ou cambio de domicilio con transcendencia tributaria, a cota será irreductible e o obrigado ao pagamento do imposto será o que figure como titular do vehículo no permiso de circulación o día do devengo. ARTIGO 8.–XESTIÓN.1. Nos supostos de adquisición e primeira matriculación dos vehículos ou cando estes se reformen de xeito que se altere a sua clasificación para os efectos do presente imposto, os suxeitos pasivos presentarán, nos lugares que determine a Excma. Diputación Provincial da Coruña, en tanto se manteña a delegación da xestión e recadación do impuesto, no prazo de trinta días, que comenzará a contar dende a data de adquisición ou reforma, declaración-liquidación por este imposto. A mesma debe acompañarse de toda a documentación requerida pola presente ordenanza.2. No caso de vehículos xa matriculados ou declarados aptos para a circulación, o imposto xestionarase mediante o sistema de padrón anual no que figuran todos os vehículos suxetos ao imposto que se atopen inscritos no correspondiente Rexistro público a nome de personas ou entidades domiciliadas neste término municipal.3. Nos supostos de solicitar as exencións previstas nos apartados e) e g) do art.4.1, asi como a bonificación prevista no artigo 6, os interesados deberán dirixirse aos lugares sinalados ao efecto pola Excma. Diputación Provincial da Coruña, e acompañar a solicitude da documentación esixida pola presente ordenanza para cada caso. ARTIGO 9.–INFRACCIÓNS E SANCIÓNS. Para todo o relativo a cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da Lei 58/2003, do 17 de decembro, xeral tributaria. DISPOSICIÓN ADICIONAL. As modificación producidas pola Lei de orzamentos xerais do Estado ou calquera outra norma de rango legal, que afecten a calquera elemento do presente imposto, serán de aplicación automática dentro do ámbito desta Ordenanaza. DISPOSICIÓN DERROGATORIA. Queda derrogada a Ordenanza fiscal reguladora do IVTM publicada definitivamente no BOP n.º 31 de 7/02/2004. DISPOSICIÓN FINAL. A presente ordenanza fiscal, aprobada inicialmente polo Pleno do Concello na Sesión celebrada o día 15 de abril de 2011, entrará en vigor no momento da súa publicación íntegra no Boletín Oficial da Provincia, e será de aplicación a partir do un de xaneiro de 2012, permaneneciendo en vigor ata a sua modificación ou derogación expresa. Por acordo do Pleno do 25 de outubro de 2011 modificouse a ordenanza publicada definitivamente no BOP n.º 167, do 1/09/2011. O presente texto entrará en vigor o un de xaneiro de 2012 e será de aplicación ata a súa modificación ou derrogación expresa. En Zas, a 12 de decembro de 2011. O alcalde Asdo.-Manuel Muíño Espasandín